JKW-KABAB-18-TSHA-019-wylie
@#/__/bla ma'i rnal 'byor ye shes char 'bebs kyi smin byed ye shes bcud sbyin zhes bya ba//__na maHshrI gu ra we/__blo 'das gnyug ma don dam gyi/__/yongs grub bla mar phyag byas nas/__/'di na de yi smin byed ni/__/ye shes mchog gi bcud len sbyin/__/dben pa'i gnas su stegs bu'i khar/__/'bru tshom dmar po'i steng nyid du/__/b+han+d+ha bdud rtsis bkang ba'i khar/__/rdo rje sems dpa'i me long bkod/__/mtha' bskor phyi nang mchod pas bskor/__/de nas ye shes byin 'bebs ltar/__/bdag mdun bum gsum dbyer med pa'i/__/bskyed bzlas lha tshogs 'od du zhu/__/las bum bdud rtsi 'khyil pas bsgrub/__/thun mthar mchod bstod bdag 'jug blang*/__/de nas slob ma gral la 'khod/__/khrus byas bgegs bskrad srung 'khor bsgom/__/de nas lo rgyus mtshams sbyor ni/__/da lam 'dir ni yang gsang bla ma'i dkyil 'khor du smin par byed pa yin te/__de yang dpal kye rdo rje'i rtsa rgyud brtag pa gnyis pa las/__gzhan gyis brjod min lhan cig skyes/__/gang du yang ni mi rnyed pas/__/bla ma'i dus thabs bstan pa dang*/__/rang gi bsod nams las shes bya/__/zhes dang*/__ye shes grub pa las/__/skya ba 'dzin pa med par ni/__/grus kyang pha rol phyin mi nus/__/yon tan thams cad kun rdzogs kyang*/__/bla ma med na srid mthar min/__/zhes gsungs pa ltar/__dus gsum du gshegs shing bzhugs pa'i rgyal ba sras dang bcas pa thams cad kyang dpal ldan bla ma dam pa'i bka' drin kho na la brten cing gnas te/__yang dag par 'byung ba'i phyir dang*/__khyad par gsang sngags kyi rtsa ba ni bla ma yin zhing*/__de la mos gus kyi rten 'brel gnad du smin na ring por mi thogs par rdo rje 'chang gi go 'phang la 'dzegs par 'gyur ba bcas dgongs nas lam thams cad kyi rtsa ba zab mo bla ma'i rnal 'byor du gsungs shing*/__de yang sngon du rgyu dus kyi dbang gis smin par byas nas phyis lam dbang thod rgal du blangs pas 'bras bu sangs rgyas rnams las 'od zer chen po'i dbang nod de snang gsum 'pho chags kyi spros pa las brgal ba'i go 'phang mngon du brnyes pa byin rlabs zab mo bgyi ba la bdag nyid kyis bya bar 'os pa thams cad sngon du song nas/__khyed rang rnams kyi ngo skal du gyur pa bla ma dang dkyil 'khor gyi gtso bo tha mi dad pa'i spyan sngar maN+Dal zhig phul mdzod/__maN+Dal phul nas gsol ba gdab pa ni/__e ma/__rigs dang dkyil 'khor thams cad kyi/__/khyab bdag rdo rje slob dpon dgongs/__/bdag la ye shes bla med kyis/__/byin rlabs bcud chen dbab tu gsol/__/lan gsum rjes su skyabs sems dang*/__/yan lag bdun gyis tshogs gnyis 'dums/__/de nas dbang gi don po ni/__/ye shes dbab pa nyid yin phyir/__/slob ma lus gnad bsrangs byas la/__/kha sbyor rlung bsdam 'di bzhin dmigs/__/oM ma hA shU'u n+ya tA sogs/__slob dpon gyi thugs ka nas byung ba'i 'od zer gyis/__khyed rang rnams kyi phung po khams dang skye mched kyi zag pa cha dang bcas pa sbyangs/__rnam par shes pa hU~M yig mthing gar gyur pa rdo rje 'dzin pa kun bzang yab yum du gsal ba'i zhal nas zhugs/__sku'i dbyibs brgyud rdo rje'i lam nas yum gyi mkha' gsang du babs pa las bde stong sras kyi rnam par gyur pa ni ngo bo khyab bdag dpal ldan bla ma la rnam pa thog ma'i mgon po kun bzang 'od mi 'gyur ba stang dpyal du gsal ba'i gsang ba gsum gyi gnas nas 'od zer lcags kyu lta bur 'phros pas phyogs bcu dus bzhi'i rgyal ba sras dang bcas pa rigs mtha' dag gi bdag nyid 'khor lo'i mgon po'i rnam par byon nas khyed rang rnams kyi tshangs bug nas zhugs te snying gar ye shes pa'i tshul gyis bzhugs pa'i mos pa mdzod/__hU~M/__phyogs bcu'i zhing khams dag pa rab 'byams nas/__/bde gshegs rgyal ba sras dang bcas pa kun/__/ye shes bla ma'i gsang gsum rnam pa ru/__/gnas 'dir byin phob rdo rje'i ye shes skyed/__oM AHhU~Mbadz+ra gu ru badz+ra dz+nyA na A be sha ya a aH__brtan par gyur cig su pra tiSh+Tha badz+rA ye swA hA/__de nas thod bum spyi bor gtugs/__hU~M/__rnam pa thams cad mkhyen pa'i chos nyid ni/__/zung 'jug sgyu ma'i dkyil 'khor chen po ste/__/mtha' dag sgyu 'phrul drA bar rdzogs pa yi/__/sku yi dbang mchog dam pa khyod la sbyin/__oM AHhU~M badz+ra gu ru pad+ma sid+d+hi hU~M/__kA ya a b+hi Shiny+tsa oM/__des lus kyi las dang rtsa yi sgrib pa sbyangs/__lam snang stong zung 'jug gi bskyed rim bsgom pa la dbang*/__'bras bu bla ma sprul pa'i sku 'grub pa'i sa bon rgyud la bzhag pa'o/__/gnyis pa b+han+d+ha'i bdud rtsi sbyin/__hU~M/__bde chen dga' ba bzhi yi bdud rtsi'i sprin/__/thabs shes mnyam par rol pa'i dngos grub dbyig__/'gag med gsung gi rdo rjer rdzogs gyur pa'i/__/sngags kyi dbang mchog dam pa khyod la sbyin/__oM AHhU~M badz+ra gu ru pad+ma sid+d+hi hU~M/__wA ka a b+hi Shiny+tsa AH__des ngag gi las dang rlung gi sgrib pa sbyangs/__bde stong zung 'jug rtsa rlung dang 'pho ba'i lam bsgom pa la dbang*/__'bras bu bla ma longs spyod rdzogs pa'i sku 'grub pa'i skal ba rgyud la bzhag go__/gsum pa dwangs shel bstan byas la/__hU~M/__rtag tu thig le chen po gcig gi ngang*/__/spro dang bsdu ba'i bya rtsol ma dmigs kyang*/__/'gags med snang cha sgyu mar rang grol ba'i/__/ka dag gnyug ma'i dbang bskur khyod la sbyin/__oM AHhU~M badz+ra gu ru pad+ma sid+d+hi hU~M/__tsit+ta a b+hi Shiny+tsa hU~M/__des yid kyi las dang nyon shes kyi sgrib pa sbyangs/__rig stong zung 'jug 'od gsal gyi lam sgom pa la dbang*/__'bras bu bla ma chos kyi sku 'grub pa'i skal ba rgyud la bzhag go__/de nas khyad par tshig tsam gyi/__/brda dang thabs la brten nas kyang*/__/don dam dgongs par ngo sprod pa'i/__/rdo rje'i glu ni lan gsum blang*/__/gzung ba'i yul gyis ma gos shing*/__/'dzin pa'i rtog pas ma bslad par/__/rig stong rjen par bskyang ba ni/__/sangs rgyas kun gyi dgongs pa'o/__lan gsum/__/mnyam gzhag dgongs pa'i drod gtad cing*/__/rjes thob sgyu ma'i rtogs pa spar/__/rjes la dam tshig khas blang dang*/__/gtang rag maN+Dal rgyas par phul/__/shis pa brjod cing dge ba bsngo/__/dgongs brgyud byin rlabs ldan pa yi/__/rdo rje'i slob dpon mchog nyid kyis/__/mos gus ldan pa'i slob ma la/__/tshul bzhin 'di ni sus bskur bas/__/chos nyid dgongs pa rang grol ba'i/__/rdo rje'i rnal 'byor bslu ba med/__sa ma yaH__lam zab mo bla ma'i byin rlabs kyi rim pa'o/_